
Diahuebs a tuma luga presentacion di e asina yama “Toolkit 
digital” di Codigo di Proteccion. Prome Minister Evelyn Wever 
- Croes a hiba palabra na e ocasion, resumiendo e trayecto 
y proceso cu e profesionalnan a encamina. Prome Minister a 
felicita Minister Rocco Tjon y tur e profesionalnan cu a traha 
hunto pa e logro aki. 


Capacity-building ta un termino masha uza den e temponan aki 
y sigur nos ta puntra nos mes, kico esaki por nifica pa nos isla 
y su profesionalnan. For di juli 2021 un ekipo chikito (Glenda 
Hernandez, Stan van Haaren, Anna Kroon y Sue-Ann Ras), 
tabata consciente cu recurso financiero ta un reto y pesey mes 
a dicidi pa haci henter e proceso amplio pa aplica pa e fondonan 
Europeo cu algun proyecto particularmente cu e meta, con pa 
haci Codigo di Proteccion algo duradero y sostenibel pa nos 
profesionalnan. Tabata un sorpresa grandi y alentador, ora cu 
e noticia a yega cu Aruba a bin na remarca pa haya fondo den 
luna di december 2021 y mas ainda cu hasta a haya un parti di 
fondo for di Nationale Post Lotterij di Hulanda. 


Si nos para keto un rato na e termino; Capacity-building, 
esaki ta defini como e proceso di desaroya y fortalece e 
habilidad-, insticto-, capacidad-, proceso- y recursonan cu e 
organisacionnan y comunidad mester pa sobrevibi, adapta y 
prospera den un mundo cu ta cambia rapidamente. 

Aruba, pa chikito cu e por ta, nos profesionalnan sigur ta hopi 
bon ekipa cu experiencia, experticio, conocemento y habilidad. 
Y talbes ora a cuminsa crea e contenido di e toolkit digital Codigo 
di Proteccion, cu tabata na maart 2022, talbes e tempo ey 
tabatin cierto duda y kisas hasta miedo. Sinembargo e team di 
lider di cada tema (Surella Croeze, Efraim Suurendonk, Jullie- 
Ann Thode, Laura Rumahloine y Sue-Ann Ras), conhuntamente 
cu e contentgroep a sa di presenta e necesidadnan principal 
relaciona cu uzo y conocemento di Codigo di Proteccion. 


E contentgroep tabata consisti di varios profesional di diferente 
sector y instancia, cu bou liderazgo di e lidernan di cada tema, 


Departamento 
di Mucha y Hoben 


a crea un contenido completamente contextualisa y actual. 
E contentgroep tabata consisti di: Surella Croeze, Efraim 
Suurendonk, Jullie-Ann Thode, Laura Rumahloine, Sue-Ann 
Ras, Dorilis Werleman, Deborah Lejuez, Swinda Dumfries, 
Johnny Boekhoudt, Jeanmiree van der Werf, Jermin Bell, 
Gwendolyn Tromp, Cinthia Quant, James Sneek, Stephanie 
Croes, Marelene v.d. Linden y Joanne Seferina. E team aki 
conhuntamente cu sosten y guia tecnico di Augeo Foundation: 
Andrea y Roely y Stan van Haaren di UNICEF NL, a logra 
crea un producto educativo, informativo y relevante pa tur 
Supervisor di Codigo, Trainers Codigo y e profesionalnan 
na Aruba den e sectornan di enseñansa, henter area social, 
husticia y salubridad. 


Desde 1 di april 2021 Codigo di Proteccion a drenta na vigor y 
ta un proteccion pa nos muchanan di O te 18 aña. No tabatin 
un draaiboek y su implementacion tabata basa riba “action 
learning”. Y si tin un cos cu sigur e team di Codigo, cu awor 2 ta 
resorta bou di e Departamento di Mucha y Hoben, tabata boga 
pe for di comienso ta, pa duna atencion continuamente na e 
profesionalnan cu ta traha sea directo of indirecto cu mucha. 


Diahuebs 25 Mei 2023 
Continuacion PROME MINISTER TA FELCITA MINISTER TJON Y HENTER VELD SOCIAL.... 


Ta di aplaudi cu ya tin un investigacion haci relaciona 
cu e implementacion di Codigo di Proteccion, 
conhuntamente cu sra. Eugene Clementia di 
Universidad di Aruba, unda cu e investigacion 
aki ta indica cu Codigo di Proteccion tin potencial 
riba varios aspecto, manera; e profesionalnan 
ta opina cu por uza Codigo di Proteccion pa tur 
tipo di abuso di mucha, si e profesionalnan uza 
Codigo di Proteccion por contribui na detecta 
inmediatamente y preveni abuso di mucha, reduci 
incidente di abuso di mucha y Codigo di Proteccion 
ta parti di un acercamento preventivo sostenibel 
den caso di abuso di mucha na Aruba. 


Eugene Clementia y Sue-Ann Ras ta bezig ta 
finalisando esaki pa finalmente presenta henter 
e documento como e resultado na boso. Cu e 
investigacion aki, DMH ta haya un mihor bista con 

pa sigui den e siguiente periodo pa haci Codigo | i ai Micha y! Sobe 
di Proteccion mas fuerte y asina contribui na un pri 
mihor futuro pa nos muchanan, cu sigur merece 
esey y nos como Gobierno di Aruba ta comprometi 
tambe cu esaki. 


No por keda sin menciona e importancia pa highlight 
e sintimento di gratitud cu Union Europeo, cu ta 
kere den nos hendenan y pais. Child safeguarding 
ta un exigencia di e Comision Europeo, y ta e 
accion cu mester tuma pa promove e bienestar 
di nos muchanan y proteha nan di tur dafio. 
Proteccion kiermen, proteha nos muchanan di 
abuso y maltrato, preveni daño (fisico, emocional) 
na desaroyo y salud di nos muchanan, sigura cu 
nos muchanan ta crece cu e provision di siguridad 
y cuido efectivo, tuma accion pa permiti pa tur 
nos muchanan tin un mihor resultado y asina por 
ta ciudadano bon forma y educa pa contribui na 
desaroyo di su dushi isla. 


Finalmente, Prome Minister Wever - Croes a 
enfatisa cu conhuntamente cu Minister Tjon y 
henter Gabinete, a pone atencion na tur loke ta 
bienestar, proteccion y siguridad di nos muchanan 
y esey no lo cambia. “Semper por sigui conta cu 
mi sosten incondicional pa nos sigui traha hunto cu p 
un solo meta y vision, pa brinda un mihor Aruba pa MB Ji 
nos futuro generacion.” Prome Minister a gradici 
Minister Tjon, e profesionalnan cu a traha cu alma 
y cuerpo y tambe Augeo Foundation y Unicef NL, 
pa e logro. “Boso a demostra cu ora nos ta kere 
den algo y nos traha hunto, nos ta logra cosnan [A 
grandi y nos por logra aun hopi mas,” Prome 97: 
Minister Wever - Croes a finalisa. 

MINISTER 


VAKANTIEUITKERING TA WORDO PAGA NA SABA 
Carta dirgi na SEPPA 


Diamars anochi un carta a sali for di Ministerio di Asuntonan di 
Adulto Mayor dirigi na Sra. Brito, secretaria general di sindicato 
SEPPA cu ta representa un mayoria di trahadonan di SABA. 


Den e carta Minister Arends ta informa cu manera a wordo treci 
dilanti den reunion cu SEPPA y den presencia di mediador di 
Gobierno, lo haci tur cos na alcance pa proteha e trahadonan 
nan derecho y garantisa e atencion di cuido pa e clientenan 
di SABA. SEPPA su preocupacion tabata si trahadonan di 
SABA lo ricibi nan vakantieuitkering. Un preocupacion similar 
na esun di comienso di afia ariba bashi-premie unda Minister 
Arends mester a pone fondo adicional disponibel pa esaki por 
a tuma luga. E fondonan aki a wordo saca for di e presupuesto 
destina pa asuntonan di adulto mayor y cu SABA a ricibi su 
parti como compensacion pa ehecuta Gobierno su maneho na 
bienestar di nos grandinan. 


Bashi-premie y vakantieuitkering ta loke SABA y instancianan 
cu ta wordo subsidia door di gobierno mester pone un banda 
for di e subsidio total cu nan ta ricibi durante di afia, pa ora 


e momento yega, e fondonan aki ta disponibel pa paga e 
trahadonan. Esaki ta loke SABA no a haci pa su trahadonan. 


Minister Arends ta di opinion cu e trahadonan di SABA no 
mester wordo perhudica den e impasse aki. Minister ta confirma 
cu SEPPA cu ta duna instruccion pa e tranferencia di AWG 
1,021,434 na SABA. Cu e cantidad aki, SABA ta bolbe ricibi 
fondonan adicional pa trahadonan ricibi nan vakantieuitkering 
cu nan tin derecho riba dje. Minister Arends ta informa tambe 
cu esaki ta bin cu consecuencianan, mirando cu na final di 
dia ta di fondonan publico ta papiando di dje y mester tene 
consideracion cu e presupuesto y duna cuenta di e maneho di 
esaki. E cantidad cu SABA ricibi pa cubri cu debernan di Bashi- 
premie y vakantieuitkering lo wordo deduci di e cantidad for di 
presupuesto cu Land Aruba ta subsidia na nan. 


Por ultimo, Minister Arends ta comparti e preocupacion pa e 
trahadonan y clientenan di SABA y ta spera cu por alivianan 
di e precupacion di vakantieuitkering y cu e situacion entre 
Gobierno di Aruba y SABA por wordo resolvi pronto. 

Minister di Cultura ta comparti informacion interesante riba nos 
Idioma Papiamento 


MAS INFORMA Y EDUCA NOS TA RIBA NOS 
IDIOMA PAPIAMENTO, MAS NOS LO APRECIE, 
STIM'E Y CUID'E 


Dia 21 di mei ultimo, nos ta recorda 
cu 20 afia pasa Parlamento di Aruba 
a oficialisa Papiamento como nos 
idioma oficial banda di hulandes. 
Relaciona cu esaki Minister di 
Cultura Maduro ta comparti algun 
informacion y cifranan interesante 
cu comunidad relaciona cu nos 
idioma Papiamento. Segun cifranan 
di Oficina di Registro Civil y Censo 
di 2022, e poblacion actual di Aruba 
ta consisti di personanan naci na 
131 diferente pais y cu 99 diferente 
nacionalidad. 


Idiomanan mas 
papia den hogarnan 
na Aruba 


Idiomanan mas 
papia den hogarnan 
na Aruba 
E multiculturalidad di nos poblacion 
tambe ta refleha su mes den e mescla 
di idiomanan cu ta wordo papia den 
hogarnan na Aruba. Otro informacion 
interesante pa comparti ta cu segun 
cifranan di Censo Piloto 2019, den 
casi mita (47%) di hogarnan, mas 
cu un idioma ta wordo papia. Asina 
mes, Papiamento ta e idioma mas 
papia na Aruba. Den total, 8 di 
cada 10 persona na Aruba ta papia Papiamento na cas, sea 
Papiamento so (4 di cada 10 persona) of den combinacion cu 

un of mas otro idioma. 


E mandatario encarga cu cultura ta sigui elabora cu ora ta trata 
di personanan naci na Aruba, 9 di cada 10 ta papia Papiamento 
na cas. Pero no ta nan so, esnan cu a nace den exterior y a bin 
biba na Aruba tambe ta papia Papiamento na cas. Di esnan cu 
a nace den exterior, 6 di cada 10 ta papia Papiamento na cas. 
Di esnan cu tin e nacionalidad Hulandes, casi 9 di cada 10 ta 
papia Papiamento na cas. 


E porcentahe mas halto di personanan cu ta papia Papiamento 
na cas ta biba na Paradera, Santa Cruz, San Nicolas noord 
of Oranjestad oost. Na Oranjestad oost tin e porcentahe mas 
halto di persona cu ta papia solamente Papiamento na cas, 
sigui pa Santa Cruz y San Nicolas noord. Esaki tabata algun 
datonan interesante pa nos comunidad por ta na altura di dje. 


Banda di e responsabilidad di nos tur pa papia y skirbi 


E 4 idiomanan mas papia pa 
personanan naci na Aruba 


E 4 idiomanan mas papia pa 
personanan naci den exterior 


ta papia 


Ingles 


rsonanan por a scohe | of 2 idioma cu nan ta papia mas tanto den nan hogar 


Idiomanan mas 
papia den hogarnan 
na Aruba 


% di personanan cu ta papia 
Papiamento mas tanto den nan 
hogar pa districto 


Noord/Tanki Leendert 


Paradera 
86.9% 

Santa Cruz 
ta papia 85.2% 
Ingles 
San Nicolas 

Noord 

81.4% 


Savaneta 


77.0% 


Idiomanan mas 
papia den hogarnan 
na Aruba 


va 


Idiomanan mas 
papia den hogarnan 
na Aruba 


% di hogarnan cu ta papia 1 of 
mas idioma den nan hogar 


47% 


Gana 
TADO 
SaS 


ta papia 
Hulandes 


E 4 idiomanan mas papia pa 
personanan cu nacionalidad 


Hulandes 


9 s aio 


Spaño 


ta papia 


ta papia 


Ingles 


Hulandes 


Personanan por a scohe 1 of 2 idioma cu nan ta papia mas tanto den nan hogar 


Papiamento, pa Minister di Cultura ta importante pa sigui educa 
y informa nos comunidad riba nos idioma Papiamento, pasobra 
mas informa y educa nos ta riba nos idioma Papiamento, mas 
nos lo apreci'e, stim'e y cuid'e. 

| = m Amara Made 
|= E @ MINISTER 
MINISTER DI FINANSA A PRESENTA E 
"MEIBRIEF" NA CONSEHO DI MINISTER PA POR 
CUMINSA TRATA PRESUPUESTO 2024 


a | y 


E siman aki Conseho di Minister a haya un bista di e cuadro 
financiero di Presupuesto 2024 durante e presentacion di e 
'Meibrief' door di Departamento di Finansa. E 'Meibrief' ta un 
carta cu Minister di Finansa ta manda pa Conseho di Minister 
cu ta contene informacion di e maneho presupuestario di 
Gabinete Wever-Croes II, bista economico, situacion di finansa 
publico, cuadro financiero y un lista di e desicionnan necesario 
pa por caba di finalisa Presupuesto 2024. 


Una bes Conseho di Minister tuma e desicionnan, por caba di 
finalisa e presupuesto pa e por cuminsa cana su caminda di 
legislacion. Tur trabou ta dirigi pa por presenta Presupuesto 
2024 na tempo atrobe prome cu 1 di september 2023 na 
Parlamento. 

Na apertura di exposicion "20 Objetos: una historia de Aruba y Curazao" 
na e Biblioteca Luis Angel Arango na Bogota: 


MINISTER MADURO A FORMA PARTI DI UN PANEL 
PA AMPLIA RIBA E LASONAN FUERTE CU ARUBA 
TIN CU COLOMBIA 

Durante e exposicion di "20 Objetos: una historia de Aruba 
y Curazao" na e Biblioteca Luis Angel Arango na Bogota, 
Minister Maduro a forma parti di un panel hunto cu Minister 
Cooper di Corsou, sra. Caroline Ramaekers Vice Embahador di 
Reino Hulandes na Colombia y sra. Angela Perez, subgerente 
cultural di Banco de la Republica. E panel a wordo modera pa 
autor di e exposicion sr. Joeri Oltheten cu a pidi cada panelista 
pa conta algo di nan laso cu Colombia y pa indica cual di e 
obhetonan nan ta sinti nan mes mas identifica. 


Lasonan di Aruba cu Colombia 

Minister Maduro a splica di e lasonan social, cu investigacion 
arkeologico ta indica, cu ta data di antes di Cristo. Tambe 
a splica cu casi 10% di nos poblacion na Aruba ta naci na 
Colombia. Aruba tin lasonan comercial estrecho cu Colombia 
y den afianan 60 y 70 nos Pais tabata un di e exportadornan 
mas grandi di koffie Colombiano na mundo, danki na nos bon 
relacion cu e Pueblo Wayuu di La Guajira. E mandatario a 
splica tambe cu Arubianonan desde e tempo cu e aerolinia 
Aerocondor tabata bula pa Aruba te cu awor, ta forma parti di 
e turismo medico di Colombia. 


Obheto cu mas ta indentifica cune ta e violin di Mo Tito 
E mandatario a splica cu e obheto cu cual mas e ta indentifica 
su mes di e 10 obhetonan di Aruba den e exposicion, ta e violin 


cu ta un instrumento protagonista den e musica di Dande cu 
ta pertenece na nos tradicion di Fin di Afia. Minister Maduro a 
splica cu Dande ta algo unico di Aruba y cu e canto ta trece 
e bendicion pa e afia nobo, un tradicion cu ta wordo aprecia 
grandemente na Aruba. E mandatario a conta cu ora e mes a 
bay studia na Hulanda, ela percura pa hiba su cd cu musica 
di Dande pa asina semper tin e tradicion aki presente ora di 
celebra e comienso di e afia nobo. Minister Maduro a splica 
cu e violin cu ta forma parti di e 10 obhetonan di Aruba, ta 
pertence na sra. Maybeline Arends-Croes kende a haya esaki 
di su abuelo Mo Tito Croes cu ta un di e prome cantantenan di 
Dande na Aruba. 


Buki 'E negoshi di koffie na Aruba' como obsekio 

Na final di e panel, Minister Maduro a haci entrega di e buki 
'E negoshi di Koffie na Aruba' di e escritor colombo-arubano 
Benjamin Romero, como obsekio na e panelistanan, na sr. 
Joeri Oltheten y na e Viceministra de Asuntos Multilaterales, 
sra. Elizabeth Taylor Jay cu tambe tabata presente na e evento. 
E buki ta relata e storia di e negoshi di koffie na Aruba cu ta un 
parti importante di e historia mercantil di nos Pais y ta mustra 
e relacion estrecho entre Aruba y Colombia. Minister Maduro 
a expresa su deseo pa e buki aki tambe por figura den un 
proximo exposicion di sr. Joeri Oltheten riba e 100 obhetonan 
cu ta conta un storia di Aruba. 

MINISTER 


PABIEN NA IBS CU APERTURA DI NAN 
OFICINA NA HOLLAND HOUSE COLOMBIA 


El 


Awe 24 di mei 2023 Minister Geoffrey Wever tabata tin e honor Minister Geoffrey Wever ta felicita y desea Derrel Maxwell y 
di por a forma parti di e inauguracion di e oficina di comerciante IBS tur clase di exito, cu ta un logro grandi pa nos pais Aruba. 
di Aruba, Sr. Derrel Maxwell di IBS na Holland House Colombia. 


IBS ta un die negoshi di Aruba cu ta habri su oficina na Holland 
House Colombia y ta bira e di 380 miembo afiliado di Holland 
House Colombia. Esaki ta un logro grandi pa comerciante 
Darrel Maxwell y su compania, y sigur un ehempel pa tur cu 
kier explora y crece den e mercado Colombiano. 


SINTONISA 


CONFERENCIA DI PRENSA 
Director di Holland House, Jan Willem van Bokhoven, a haci un DI GOBIERNO DI ARUBA 


enfasis di e posibilidadnan cu e como director di Holland House 
pa 10 aña caba ta mira como pontencial pa empresarionan di 
Aruba cu ta desea di inverti y hasi negoshi. Servicionan manera 
esnan cu IBS ta ofrece ta un di e varios posibilidadnan cu su 


persona ta wak como potencial empresarial. Tur dialuna y diahuebs | 10:00 am 


Gabinete Wever-Croes hh 

Minister Geoffrey Wever: 


REUNION CU ASOCIACION NACIONAL DE 


EMPRESARIOS DE COLOMBIA (ANDI) 


van Koophandel Gavril Mansur, Departamento di Asuntonan 
Economico, Comercio y Industria y representantenan di 
ministerio di salubridad a reuni cu sra. Ana Milena Cortazar 
representatante di Asociación Nacional de Empresarios de 
Colombia miho conoci como ANDI. 


ANDI ta un organisacion priva cu ta representa e interes di e 
comerciante Colombiano y tin 1450 miembro. E contribucion 
di comerciantenan di ANDI na e economia di Colombia ta 
50% di e GDP of producto interno bruto. Cu mas di 80 aña di 
existencia ANDI ta fungi como e bosero pa promove y defende 
interes di su miembro nan, facilitando negoshi y yuda resolve 
"bottle-necks" caminda por. 


Desaroyo sostenibel of sostenibilidad ta importante pa ANDI 
como representante comerciantenan. Pa 2030 ley di Colombia 
ta exigi tur empresa cu ta activo na Colombia pa recicla minimo 
30% di tur producto cu nan ta produci (bende) na Colombia, 
y ANDI ta un partner importante pa segura cu logra e meta 
aki. Pa 2050, e intencion ta pa Colombia su emision di CO2 
ta "carbon-neutral". Actualmente tin mas di 50 empresa cu ta 
forma parti di ANDI cu a compromete pa sea crea, exporta of 
uza hidrogeno como fuel. Riba e tereno di desaroyo sostenibel, 
ANDI tin 8 projecto piloto den ehecucion. Un di projectonan ta 
e projecto piloto na Bogota pa introduci busnan cu ta hasi uzo 
di hidrogeno. 


te 


"ANDI por ta un partner importante pa logra metanan comun 
entre Aruba y Colombia, y nos ta sumamente agradecido pa e 
reunion fructifero cu ta habri e caminda pa facilita mas comercia 
pa Aruba", segun minister Geoffrey Wever. E oportunidadnan 
pa colabora hunto mester ser explora. 


Minister Geoffrey Wever ya a concorda cu lo organisa 
reunionnan virtual hunto cu ANDI y gremionan comercial di 
Aruba pa asina por siña for di otro, sostene otro, y promove 
colaboracion pa futuro. Tambe lo plania virtual business match- 
making entre diverso companianan representa pa ANDI, pa 
haci miho uzo di e momentum genera por medio di e Trade 
Mission. 

LANSA E TOOLKIT DIGITAL NOBO DI 

CODIGO DI PROTECCION 


Diahuebs mainta, a lansa e toolkit digital nobo di Codigo di 
Proteccion. Un momento sumamente importante cu lo bay 
garantisa conocimento continuo serca nos profesionalnan. Un 
trayecto cu a inicia for di juli 2021, na momento cu pa medio 
di e Sociaal Crisis Plan a haci e peticion hunto cu UNICEF 
HULANDA, pa aplica na e fondonan di Union Europeo y 
Nationale Post Lotterij, di cual a logra obtene ambos fondo 
y asina a crea material relevante, sostenibel y duradero pa e 
profesionalnan na Aruba. 


E toolkit digital di Codigo di Proteccion ta un muestra cla di 
colaboracion y cooperacion di hopi profesional den e cuater 
sectornan; husticia, social, salubridad y enseñansa, cu ta 
kere den traha preventivo riba e topico delicado di abuso di 
mucha. E toolkit aki ta e prome paso concreto di e centro di 
experticio di Departamento di Mucha y Hoben, caminda ta 
structura un forma di traha profesional pa keda “up to date” cu 
e conocemento riba e tema di abuso di mucha. 


Di e forma aki ta percura pa e conocemento y e habilidad di 


e profesionlanan sigui expande pa traha cu e cinco pasonan 
di Codigo di Proteccion. Banda di esaki, e supervisornan di 
codigo por uza esaki durante training, curso of reunion den 
nan organisacion. 


E topico di abuso di mucha ta uno hopi delicado, y mester haya 
su debido atencion. A base di esaki, tin diferente iniciativa cu 
a wordo tuma y a wordo implenta caba, manera e Codigo di 
Proteccion, pero tambe e “richtlijnen” di Ministerio Publico pa 
loke ta trata casonan di abuso sexual, a wordo adapta y ta 
mas estricto. Actualmente, nos ta trahando duro riba ubicacion 
di Family Justice Center, y pa prome bes Aruba tin un medico 
forensico. Tambe, a haci cierto cambionan den ley, y a percura 
pa diferente curso pa nos profesionalnan. 


E solucionnan poco poco ta hayando forma y ta tempo pa actua 
debidamente, y nos tur ta hunga un rol sumamente importante 
den esaki y p'esey ta importante pa keda haci innovacion den 
loke nos ta haciendo diariamente. Pues, cu e introduccion di e 
toolkit, nos ta duna contenido na e palabra innovacion. 

Continuacion A LANSA E TOOLKIT DIGITAL NOBO DI CODIGO DI PROTECCION.... 


Segun e mandatario, e paso aki ta uno importante, mirando 
cu e trabou cu henter e cadena hudicial, social, salubridad y 
enseñansa ta eherce, ta “mensenwerk”. Na final di dia, por 
introduci cambio di maneho, cambio di ley, pero bo mester 
inverti den e profesionalnan cu ta haci e trabou. Pues, a traves 
di e toolkit aki, ta inverti na un manera duradero den nos 
profesionalnan cu ta haci e trabou importante pa siguridad di 
nos muchanan. 


Por ultimo, a gradici e "contentgroup" cu a inverti hopi ora di 
trabou pa por yega na e contenido. E grupo tawata consisti di 
varios profesional didiferente sector y instancia, cu bou liderazgo 
di e lidernan di cada tema, a crea un contenido completamente 
contextualisa y actual. E ekipo aki conhuntamente cu sosten y 
guia tecnico di Augeo Foundation: Andrea y Roely y Stan van 
Haaren di UNICEF NL, a logra crea un producto educativo, 
informativo y relevante pa tur Supervisor di Codigo, Trainers 
Codigo y e profesionalnan na Aruba den e sectornan di 
enseñansa, henter area social, husticia y salubridad. 

Edy Cres 


MINISTER 


Awe ta e gran apertura di Weganan Escolar 2023, cuminsando 5 
or di atardi cu e “warm up jam” dilanti Compleho Deportivo Frans 
Figaroa na Noord. E fiesta deportivo ta inicia cu entretenimento 
di dj, brassband hunto cu e mascota Wiwi saludando nos 
muchanan. Tambe, pa nos muchanan lo tin entretenimento di 
Dino Jump, cu cantidad di tent di e.o. cuminda, bebida, cotton 
& candy y popcorn. Pa 6 or di atardi e ceremonia oficial lo inicia 
cu desfile di tur participante, baile y show cultural y entrada di 
e antorcha olimpico. E banda musical Tsunami lo deleita tur 
esnan presente cu nan tremendo musica y pa pone ambiente 
total. 


E meta di Weganan Escolar Aruba ta pa promove deporte bou 
di nos alumnonan di scol preparatorio, basico y secundario. 
Minister Endy Croes ta expresa cu deporte ta e vehiculo pa 
preveni cu e muchanan ta bay riba caya. Rond di mil alumno di 


bay enfrenta otro den un competencia amistoso den shete (7) 
diferente disciplina, entre otro, badminton, functional fitness, 
volleyball, basketball, futbol, beach tennis y baile cultural. Tur 
e scolnan cu a clasifica y drenta e campeonato di Weganan 
Escolar 2023 ta haya nan propio uniform, pechi, tas, boter di 
awa y pen pa uza durante e dos simannan di competencia. 


Ayera, durante Conferencia di Prensa di Gobierno di Aruba, 
Minister di Ensefiansa y Deporte Endy Croes hunto cu Sr. 
William Erasmus di IBISA a elabora un poco mas riba e gran 
evento deportivo aki. Sr. Erasmuns a indica cu lo tin diferente 
premio cash, trofeo, medaya y plakkaat pa e scolnan ganado. 
Minister Endy Croes y IBISA ta invita henter pueblo di Aruba pa 
bin apoya nos mucha- y hobennan den nan deporte escolar. 

Ta premira cu pa october di aña aki stadion na Dakota lo ta 
completamente renoba 


Diaranson ultimo, Minister di Ensefiansa y Deporte Endy 
Croes hunto cu presidente di Arubaanse Voetbal Bond (AVB) 
Sr. Randolf Lacle y representante di FIFA Jordan Victoire a 
bishita Compleho Deportivo Guillermo Prospero Trinidad na 
Dakota pa mira e desaroyonan di e renobacion. Sr. Victoire 
a indica cu FIFA ta satisfecho con e proyecto ta andando y ta 
contento di mira e comprimiso cu Gobierno di Aruba tin cu e 
proyecto. Tambe, Sr. Victoire a indica cu e lo sostene Gobierno 
di Aruba y AVB pa percura cu e stadion ta cumpli cu e standard 
internacional. 


E proyecto ta canando bon manera a palabra, pues ta premira 
cu renobacion di Compleho Deportivo Guillermo Prospero 
Trinidad lo termina den e tempo cu a stipula, cual ta october 
binidero. E yerba artificial a yega Aruba caba y pronto lo coloca 
esaki. Ademas di esaki, Sr. Lacle a indica cu na sepember 
e weganan di Nations League ta tuma luga y e meta ta pa 
hunga bek na cas e aña aki. P'esey ta importante pa e stadion 
cumpli cu e exigencianan internacional. E stadion no lo ta 
completamente cla pa september, pero e parti principal cual ta 
e yerba artificial lo ta coloca. 


Pa motibo aki a reuni cu representante di FIFA y ta den contacto 
tambe cu CONCACAF pa evalua locual mester tuma luga 
ainda pa por hunga na cas e aña aki na september. Tambe, 
Sr. Lacle a expresa cu ta hopi contento cu pronto Aruba ta bay 
tin un stadion, unda por hunga weganan internacional. Fuera 
di esaki, unabes cu e stadion ta cumpli cu e exigencianan 
internacional, AVB lo por ricibi e fondonan di FIFA pa sigui yuda 
nan miembronan pa mehora e facilidadnan di futbol di Aruba. 
Pa finalisa, Minister Endy Croes ta gradici Gabinete Wever- 
Croes Il y tur cu a sostene e proyecto aki. Pronto Aruba por 
disfruta di un stadion completamente renoba y aproba segun e 
standardnan internacional. 


Recientemente, Minister di Ensefiansa y Deporte Endy Croes 
a bishita Museum La Casa Rosada na Oranjestad di Sr. Fabio 
Marcotulli y esposa Laila. Tambe campeon di pingpong di 
Aruba Sr. Mario Lobo tabata presente na e ocasion aki. Esaki 
ta e museo priva mas grandi di mundo, cu e coleccion mas 
completo di piesa di pingpong. 


Den pasado, Sr. Marcotulli a yega di sali campeon di 
pingpong den varios ocasion y a hunga pa diferente seleccion 
internacionalmente. Minister Endy Croes ta recomenda tur 
e hungadonan di pingpong pasa bishita e museo y wak e 
coleccion grandi cu tin. Minister Endy Croes a keda impresiona 
di e coleccion grandi di piesa di pingpong y ta felicita Sr. Fabio 
y Laila Marcotulli cu e bunita museo aki cu e coleccion valioso 
y historico di pingpong cu nan tin disponibel pa pueblo di Aruba 
presencia. 

DIABIERNA: 26 DI MEI | 

MINISTER THIJSEN A REUNI CU UNITED 
FARMERS ARUBA 


Na MFA St. Cruz a tuma lugar un reunion entre Minister 
Plenipotenciario mr. Ady Thijsen y representantenan di United 
Farmers Aruba (UFA). Di parti di UFA a asisti na e reunion 
presidente Gregory Fun-A-Fat y secretaris di UFA Giselle 
Laclé. 


Minister Thijsen a tene un introduccion unda ela trece dilanti 
su vision y maneho pa Arubahuis. Pa loke ta e sector primario, 
e mandatario kier a tende di UFA kico ta nan deseonan, nan 
retonan pa engrandese e sector y unda Arubahuis lo por yuda. 
Sr. Thijsen a bisa cu banda di ta Minister Plenipotenciario, e ta 
alabes e Representante di Aruba na Union Europeo y por mira 
unda tin fondo cu e cunukeronan lo por haci uso dje. Pa loke 
ta e parti aki, sr. Thijsen a bisa cu ya caba e busca informacion 
riba e posibilidadnan aki, pero cu Union Europeo ta duna 
placa (subsidio) directo unicamente na nan “farmersnan”. Si ta 
posibel cu Union Europeo por pone fondo disponibel pa brinda 
conocemento via di workshopnan. 


Diparti di UFA sr. Fun-A-Fat a bisa cu na 2021 nan tabata 
tin 60 miembro y actualmente e fundacion ta conta cu 21 
miembro. Esaki ta debi, segun sr. Fun-A-Fat cu tin cunukero 
ta bira demotiva, pasobra segun nan e sector no ta ricibi e 
atencion cu e merece. Segun UFA hopi ley na Aruba riba 
tereno di agricultura ta bieuw y mester keda modernisa. Un 
punto cu sigur lo yuda stimula e sector, segun UFA ta si por 
ricibi un prijs preferencia pa coriente, special pa e sector di 

hydroponics. UFA ta di opinion cu Aruba lo mester bisa bon cla 
den cual direccion e isla kier bai cu su sector primario. Sr. Fun- 
A-Fat a bisa cu Aruba ta conta cu basta persona hoben cu tin 
aspiracion pa ta cunukero. 

Finalmente e presidente di UFA a bisa Minister Thijsen cu lo ta 
bon si por informa pa nan na Hulanda un organisacion similar 
cu UFA, pa intercambia di idea y conocemento. Eventual 
cooperacion cu Universidad di Wageningen y RVO tambe lo 
por stimula e sector primario na Aruba. 

Minister Thijsen a gradici sr. Fun-A-Fat y sra. Lacle pa a 
comparti cu su persona nan preocupacion y deseonan y cu 
sigur elo bai mira unda e por yuda UFA y su miembronan. 

MINISTER THIJSEN A SINTA NA MESA CU 
DIRECTOR DI SANTA ROSA 


Minister Plenipotenciario mr. Ady Thijsen a hiba combersacion 
cu director di Santa Rosa Natalie Maduro. 


Sra. Maduro a bisa cu Santa Rosa y Aruba por beneficia di 
cooperacion cu scolnan cu ta specialisa riba tereno di agricultura 
manera Hogeschool Van Hall Larenstein na Leeuwarden 
of Universidad di Wageningen. Tambe sra. Maduro a bisa 
cu Aruba mester cambia su leynan pa e sector primario por 
desaroya su mes na Aruba. Santa Rosa a bin na 2018 cu un 
proposicion pa e islanan ABC produci pa e consumo local. Na 
luna di juni benidero lo firma un MOU entre e islanan cu lo 
mester encera un masterplan pa e siguiente 5, 10 y 20 aña. E 
speransa ta cu e MOU por conduci cu Hulanda ta dispuesto pa 
yuda e islanan logra nan meta. 


Durante di e combersacion a bin dilanti e posibilidad difondonan, 
cooperacion cu institutonan na Hulanda y e problema di Food 
Security den e region di Caribe. Minister Thijsen a mustra riba 

e posibilidad cu Union Europeo ta duna via di workshopnan. Lo 
por mira tambe unda por haci uso di stagiaire. 

Finalmente Minister Thijsen a bisa cu mirando e importancia 
di Santa Rosa pa cu e sector primario na Aruba ta bon pa 
sigi den dialogo cu otro pa asina mira unda Arubahuis y Santa 
Rosa por yuda otro. 


MINISTER THIJSEN A PAPIA CU ARUBA’S BEE 
HAVEN RIBA APICULTURA 


DEN aC 
Minister Plenipotenciario mr. Ady Thijsen a bishita e compania 
di apicultura Aruba’s Bee Haven na Cashero. Aki e mandatario 
a keda ricibi pa doño di Aruba’s Bee Haven & Farm Rubert 


Montilla y su tata Rubén Montilla. 


Rubert Montilla a bisa cu Aruba’s Bee Haven cu 130 kolonia 
di abeha ta esun mas grandi na Aruba. E isla conoce cinco 
compania di apicultura y algun personan cu ta cria abeha 
como hobby. 

Minister Thijsen a splica sr. Montilla cu e razon pakico ela pidi un 
cita cu Aruba’s Bee Haven ta pasobra Aruba den combersacion 
cu municipio di Venray a bin compronde cu akinan e sector di 
apicultura ta esun mas grandi na Hulanda. E conocemento aki 
kisas por contribui na e sector di apicultura na Aruba. Tambe a 


papia cu Universidad di Wageningen pa mira unda nan tambe 
por yuda. Di Universidad di Wageningen Minister Thijsen 
a ricibi un lista di pregunta pa por saca afor con e sector di 
apicultura na Aruba ta hinca den otro, con grandi e ta y na cual 
manera e Universidad di Wageningen por contribui. 

Sr. Montilla a duna contesta riba tur e preguntanan y a bisa cu 
loke e sector tin mester dje ta investigacion na e tipo di abeha 
na Aruba y tambe intercambio di experticio. 


Minister Thijsen a gradici sr. Montilla pa su cooperacion y a 
bisa cu awor e ta bai bek na Universidad di Wageningen cu e 
contestanan pa asina bin cu un plan pa mira con e contribucion 
di Universidad di Wageningen lo ta y e rol di municipio di Venray 
den esaki. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


